**Dječji memorandum roditeljima**

**Dječji memorandum roditeljima**

*(Iz projekta "Health education" USA - Zdravstveno obrazovanje SAD)*

* Nemojte me razmaziti. Vrlo dobro znam da ne mogu imati sve što želim. Ja vas samo iskušavam.
* Nemojte se bojati biti strogi. To mi se sviđa. Pokazujte gdje mi je mjesto.
* Nemojte sa mnom na silu. To me uči da se jedino sila uvažava. Radije ću reagirati na uputu.
* Nemojte biti nedosljedni. To me zbunjuje i tjera me na to da pobjegnem od svake obveze.
* Nemojte obećavati. Možda nećete moći održati obećanje pa ću izgubiti vjeru u vas.
* Nemojte vjerovati mojim provokacijama kad govorim i činim stvari samo da vas rastužim. Mogao bih pokušati doći do još koje "pobjede".
* Nemojte se previše žalostiti kad kažem da vas mrzim. Ne mislim ozbiljno, ali bih htio da vam bude žao zbog onog što ste mi učinili.
* Nemojte da se osjećam manjim nego što jesam. Zbog toga ću glumiti "velikog lafa".
* Nemojte umjesto mene činiti stvari koje mogu učiniti sam. Zbog toga se osjećam kao beba, a mogao bih vas početi doživljavati kao sluge.
* Nemojte me ispravljati pred drugima. Bit ću mnogo pažljiviji ako sa mnom razgovarate tiho i nasamo.
* Nemojte o mom ponašanju diskutirati za vrijeme svađe. Ne znam zašto onda slabo čujem, a i nisam sklon suradnji. U redu je da se poduzmu potrebne mjere, ali diskusiju odložite za kasnije.
* Nemojte da imam osjećaj kako su moje pogreške zapravo grijesi: Moram naučiti griješiti, a da se ipak ne osjećam zlim.
* Nemojte stalno prigovarati. Ako to budete radili, morat ću se početi praviti gluh. Nemojte zahtijevati objašnjenja za moje ponašanje. Ponekad zbilja ne znam zašto sam nešto učinio.
* Nemojte me štititi od posljedica. Moram učiti na iskustvu.
* Ne odbijajte me kada tražim odgovor na normalna pitanja. Ako me odbijete, vidjet ćete da ću prestati ispitivati, a informacije tražiti negdje drugdje.
* Nemojte mi govoriti da ste idealni i nepogrješivi. S takvima je teško živjeti.
* Ne brinite zbog toga što smo malo zajedno. Važno je kako smo zajedno.
* Nemojte zaboraviti da ne mogu odrasti bez razumijevanja i podrške - zaslužena pohvala ponekad izostane, ali prijekor nikad.
* Upamtite više učim od primjera nego od kritike.
* I pored svega mnogo vas volim. Volite i vi mene...